ठंड में ठिठुर रहे बेघर, कहीं नहीं जल रहे सार्वजनिक अलाव
नगर पालिका नहीं दे रही अलाव जलाने पर ध्यान।
भास्कर न्यूज | जांजगीर-चांपा
कड़ाके की ठंड में भी नगर पालिका ने जिला मुख्यालय में सार्वजनिक अलाव की व्यवस्था नहीं की है। फुटपाथ, बस स्टैंड या रेलवे स्टेशन में अपना अस्थायी घर बसाए लोगों पर ये ठंड आफत बनकर टूट रही है। इनमें कई महिलाएं एवं वृद्ध भी हैं। सड़क किनारों में बसे लोगों की बेबसी समाजसेवी संगठनों को दिख रही और न ही नगर पालिका या जिला प्रशासन को। वर्तमान में कड़ाके की ठंड पड़ रही है। रात का न्यूनतम तापमान गिरते जा रहा है। ऐसे में बेघर लोगों पर क्या प्रभाव पड़ता होगा, यह समझा जा सकता है।
इसके अलावा प्राय: रेल्वे स्टेशन, बस स्टैंड, कचहरी चौक, चांपा रोड में पेट्रोल पंप के पास ट्रक वाले भी ठंड से ठिठुरते देखे जा रहे हैं। सार्वजनिक जगहों पर बेघर लोगों को सोते हुए या ठंड से ठिठुरते हुए देखा जा सकता है। सप्ताह भर से ठंड का असर बढ़ गया है। रात का न्यूनतम तापमान 11 डिग्री सेल्सियस के आसपास दर्ज किया जा रहा है। नगर पालिका द्वारा सार्वजनिक स्थानों पर अलाव की अब तक कोई व्यवस्था नहीं की गई है। लोग स्वयं कहीं पैरा या लकड़ी, टायर, बांस बल्ली से अलाव जलाकर ठंड से बचने का प्रयास कर रहे हैं।
नया बस स्टेंण्ड रेलवे स्टेशन कचहरी चौक
बीटीआई चौक जिला अस्पताल
यहां है अलाव की जरूरत
सौरभ शर्मा, सीएमओ जांजगीर-नैला
शहर में पांच जगह जलेगा मंगलवार से अलाव
नपा द्वारा सार्वजनिक जगह में अलावा जलाने का प्रावधान नहीं है क्या
अलाव जलाने का प्रावधान तो है।
अब तक शहर में कहीं भी अलाव क्यों नहीं जलाए गए हैं
सार्वजिनक जगह में ठंड बढ़ने पर अलाव जलाते हैं।
सप्ताह भर से काफी ठंड पड़ रही, कहीं फुटपािथयों के लिए यह कहर न बन जाए
मंगलवार से शहर के कचहरी चौक, बस स्टेण्ड, रेलवे स्टेशन के अलावा दो और सार्वजनिक जगहों में अलाव जलाया जाएगा।
तमाशबीन बनी पालिका
इस साल ठंड इस कदर बढ़ गई है कि लोगों को कंबलों से भी राहत नहीं मिल रही है, ऐसे में फुटपाथियों के लिए तो यह कभी भी कहर बन सकता है। यह सब जानते हुए भी जिला प्रशासन और नगर पालिका राहत के कोई उपाय नहीं कर रहा है। नगर में अब तक कोई स्वयंसेवी संस्थाएं मानवता का परिचय देने सामने आई है। जबकि पास के नगर अकलतरा में पालिका ने प्रमुख चौराहों पर अलाव की व्यवस्था दो दिन पहले से ही कर दी है।
क्या करें मजबूर हैं
विक्षिप्तों के अलावा ऐसे कई लोग हैं, जो किसी न किसी कारण से फुटपाथ में रहने को मजबूर हैं। बाकी दिनों में इनको ज्यादा तकलीफ नहीं होती, लेकिन कड़ाके की ठंड से इनकी हालत खराब हो रही है। रेलवे स्टेशन में आश्रय लिए श्यामलाल, संजू ठाकुर, नेताजी चौक के पास रहने वाले गोविंद शर्मा ने बताया कि वे सालों से फुटपाथ में ही जी खा रहे हैं। दयालु लोग भोजन और कुछ कपड़े दे देते हैं, उसी से काम चलाते हैं। कड़ाके की ठंड में सार्वजनिक स्थलों में आश्रय लेना उनकी मजबूरी है। इस बार तेज ठंड पड़ रही है, इसलिए रात में परेशानी हो रही है। बस स्टैण्ड, बीटीआई चौक, कचहरी चौक सहित शहर के अन्य वार्डों में ऐसे कई लोग हैं, जिन्हें इस ठंड में मानवता की जरूरत पड़ रही है।
अपने स्तर पर अलाव जलाकर ठंड से बचने का प्रयास करते लोग
hin_Deva hin_Deva bho_Deva hin_Deva hin_Deva bho_Deva bho_Deva awa_Deva awa_Deva awa_Deva hin_Deva awa_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva